روسیا خاریجی ایشلر ناظیری سرگئی لاوروف "النصرا " جبهه‌سی‌نین (یئنی آدی ایله فتح الشام) خاریجی اؤلکه‌لردن یاردیم آلدیغینی گؤستردیگینه دایر ال لرینده معلومات اولدوغونو بیلدیردی.
"سوریه-نین صاباحی" آدلی موخالیفت قروپونون لیدری احمد جاربا ایله  گؤروشوندن سونرا آچیقلاما وئرن لاوروف دئدی کی،"النصرا" مقاومتینی داوام ائتدیریر. الیمیزدکی معلومات‌لارا گؤره تشکیلات اؤلکه خاریجیندن یاردیم آلیر.
بوگون‌ اعتباری ایله ترورلا موباریزه‌ده اساس وظیفه‌نین "النصرا"ی مغلوب ائتمک اولدوغونو دا قئید ائدن لاوروف سوریه اردوسو و متفیق‌لری‌نین روسیانین دستکی ایله “النصرا" عضو‌لرینه تضییق ائتدیگینی وورغولادی.
داعش-ین سوریه-ده کی وضعیتی باره‌ده ده معلومات وئرن لاوروف تشکیلاتا دقیق شکیلده ضربه ائندیریلدیگینی و سوریه-ده کی اساس دؤیوشون باشا چاتدیغینی وورغولادی.
لاوروف "سوریه-ده مثبت دییشیک‌لر گؤروروک. داعشه دقیق ضربه ائندیریلدی. دؤیوش میدانیندان قاچان بعضی سلاح‌لی‌لار سوریه-ده یئنی‌دن قروپ‌لاشماق و اؤلکه خاریجینه قاچماق اوچون جهد گؤسترسه ده آنا محاربه‌نین باشا چاتدیغی آشکاردیر" دئیه بیلدیردی.
دیگر طرف‌دن لاوروف سوریه-لی لرین و سوریه-لی طایفه لیدرلری‌نین میللی دیالوگ کنگره سینه بؤیوک دستک وئردیگینی دئدی.
